runetrust/blame-folketinget-dk huggingface dataset:
Ellen Trane Nørby (V), 2016-02-03:
Det er altså både den besparelse, der kommer som følge af den regning, der jo lå ubetalt fra den tidligere regering i forhold til finansieringen af erhvervsuddannelsesreformen, som vi har lavet i fællesskab, nogle besparelser på gymnasierne og en række andre institutioner, men også i forhold til det omprioriteringsbidrag, som vi har indført fra regeringens side.
Henrik Sass Larsen (S), 2006-03-30:
Der har tidligere været store sager om det, og jeg kan garantere Venstres ordfører, at hver eneste gang, vi finder et eksempel på det, sætter vi det på en liste, og hver eneste krone, vi får ud af det, vil vi bruge i forbindelse med en skattereform til at nedsætte skatten på arbejde.
Louise Frevert (DF), 2004-05-04:
Ud fra de betragtninger må jeg sige, at det er hensigtsmæssigt, at man holder vores eget uddannelsessystem højt hævet over, at det skal kommercialiseres, og vi mener ikke, at man skal favorisere udenlandske studerende ved at give plads til dem på de højere læreanstalter, bare fordi de skal have en uddannelse, som de vil bruge i deres hjemland.
Johanne Schmidt-Nielsen (EL), 2015-12-15:
Jeg vil gerne stille mit spørgsmål igen, og jeg ved jo, at statsministeren ligesom har gjort sig til bannerfører for, at der nu virkelig skal svares på spørgsmålene i spørgetimen, så jeg håber, at statsministeren vil svare, ikke på alt muligt andet, men bare på det, som jeg spørger om: Har Venstre på noget tidspunkt før folketingsvalget fortalt folkepensionisterne i Danmark, at man havde tænkt sig at skære rigtig mange hundrede millioner kroner væk i deres boligstøtte?
Jesper Petersen (SF), 2011-05-24:
Så jeg tror godt, man kan regne ud, at konklusionen på det hele er, at vi støtter beslutningsforslaget, og vi opfordrer til, at vi hurtigst muligt får sat gang i forhandlingerne og får taget hul på at få gennemført nogle af de faktisk meget fornuftige forslag, der lå i den tidligere skatteministers handlingsplan.
Daniel Toft Jakobsen (S), 2016-04-28:
Vi drøfter også gerne nogle af de ting, som kulturministeren nævnte i sit indlæg, i løbet af udvalgsbehandlingen, men vi vil ikke binde os til enkeltbevillinger på en finanslov for 2017, som vi ikke kender endnu, og derfor kan vi ikke støtte beslutningsforslaget, som det ligger lige nu og her.
Flemming Møller Mortensen (S), 2021-04-14:
Det er sådan, at Grønland har været en del af det forarbejde, der er gået forud for den sådan rent videnskabelige udredning af det her, men i kraft af at Grønland ikke har grænsedragning heroptil, så har de ikke været en part i det – men de har været en del af det at lære, hvordan man kan gøre tingene.
Mikkel Bjørn (DF), 2024-01-16:
Det handler om, at det, når borgeren sidder og læser en artikel om en eller anden ung 14-årig pige, der er blevet gruppevoldtaget af to unge drenge, så ville være helt åbenlyst, at det selvfølgelig skal fortælles, at det her er to unge drenge med oprindelse i eksempelvis Somalia eller Afghanistan.
Jeppe Bruus (S), 2016-03-31:
Vi stemmer ikke for det, og når vi ikke stemmer for, er det, fordi vi mener, at beslutningsforslaget er for snævert i sin formulering i forhold til den kompleksitet og den lidt bredere palet af virksomheder, som det handler om, og i forhold til de udfordringer, som den såkaldte dele- eller platformsøkonomi giver på området.
Flemming Møller Mortensen (S), 2018-10-09:
Det skal forstås på den måde, at man for dem, der har det overordnede driftsansvar, det vil hyppigst være kommuner, det vil være de fem regioner, men det kan også være private virksomheder, som er aktører på sundhedsområdet, får præciseret, hvad deres ansvar er.
Sólbjørg Jakobsen (LA), 2023-11-23:
Der sidder en masse unge mennesker heroppe, kan jeg se, og hvis de efter endt gymnasieuddannelse eksempelvis tager nogle år, hvor de arbejder, har måske fået børn, så vælger de som måske 24- eller 25-årige at tage en uddannelse, og så skal de sidde ved siden af en, der får langt mere end dem.
Carsten Bach (LA), 2016-04-08:
Derfor vil jeg også godt anerkende, at der her er noget, som vi formentlig er nødt til at dykke lidt yderligere ned i, og det er derfor, det var glædeligt for undertegnede – ligesom det var glædeligt for Dansk Folkepartis ordfører – da ministeren tidligere nævnte, at den hollandske regering har anmodet EFSA om en fornyet risikovurdering, og at det ville Danmark bakke Holland op i.
Finn Sørensen (EL), 2013-11-05:
Det er der sikkert nogle forbrugere der gerne vil have – det er ikke alle forbrugere, der går så højt op i sikkerhed; bare prisen er lav – men der synes jeg da, at vi skal hæfte os lidt ved høringssvaret fra parcelhusejerforeningen, der jo repræsenterer nogle af dem, som skal forbruge de her tjenesteydelser, vi taler om.
Kristian Thulesen Dahl (DF), 2002-01-10:
Når man tænker på, hvad det drejer sig om, har sagen vist været vendt på både den ene og den anden måde, og derfor har vi ingen betænkeligheder ved, at den går videre, og at vi nu efter en god debat i dag, også om beslutningsforslaget, fortsætter behandlingen af aktstykket i Folketingets Finansudvalg.
Keld Albrechtsen (EL), 2003-10-08:
Grundloven tillader jo ikke Folketinget at fraskrive sig retten til beskatning, og derfor vil jeg spørge ministeren, om vi ikke kan få et uvildigt ekspertpanel til at bedømme det grundlovsproblem, så vi kan være på sikker grund og vide, om grundloven bliver overtrådt eller ej.
Brian Mikkelsen (KF), 2017-10-12:
Men man kan ikke bare give en journalist en tilladelse til det, fordi det kan være, at den journalist tilfældigvis så er efter den pågældende kvinde, altså det er, uanset om titlen er beskyttet eller ej, så derfor har vi efter virkelig at have tænkt os om ikke rigtig kunnet finde nogen andre løsninger, og jeg erkender da også dilemmaet.
Jan E. Jørgensen (V), 2012-11-08:
Men det vil altså ikke være muligt, at man vil kunne gå ind og få aktindsigt i, nøjagtig hvad en medarbejder har foretaget sig i løbet af en dag, ligesom det heller ikke vil være muligt, at man vil kunne gå ind og få aktindsigt i, præcis ned i detaljen hvad en minister har foretaget sig i løbet af en dag, ligesom det heller ikke vil være muligt, at man vil kunne gå ind og få aktindsigt i, hvad fru Pernille Skipper har foretaget sig i løbet af en dag.
Pernille Skipper (EL), 2017-03-29:
Så bliver vi alle sammen enige om, at det er godt, at vi definerer os som nogle, der vil kæmpe for lige rettigheder og lige muligheder uanset køn, seksualitet, kønsidentitet, farve osv., og at det er noget, som vi skal være stolte af at definere os selv som.
Henriette Kjær (KF), 2008-10-09:
Og der er vist ingen, der kan være i tvivl om vores prioriteringer, i og med at statsministeren efter sidste valg oprettede et Klimaministerium, og at vi har meget høje ambitioner, at vi er et af de lande i EU-kredsen, der skal reducere udledningen af CO2 mest af alle de lande, der overhovedet er.
Astrid Krag (S), 2013-12-05:
Jeg synes, det er ganske fint – og jeg har taget slips på, for hvis det er den måde, man viser sin glæde, synes jeg det er rigtigt – fordi vi med det lovforslag, vi behandler i dag, sikrer, at vi får et samlet regelsæt, der gælder for alle patienter.
Nick Hækkerup (S), 2011-05-12:
Det kan godt være, hr. Mikkel Dencker synes, det er at snakke udenom, men jeg synes da, det var imponerende, at det i løbet af et 45 sekunders indlæg lykkedes at få Dansk Folkeparti til at tilslutte sig yderligere beskatning på 1,1 mia. kr.
Benny Engelbrecht (S), 2011-06-01:
Det lyder lidt, som når far og mor skal forklare deres børn, at far og mor ikke skændes, de diskuterer bare, for jeg må indrømme, at den opfattelse, som jeg har af behandlingen af det forslag, som fru Anne Baastrup meget fornuftigt fremførte om at gennemføre en høring, er, at det blev afvist af et flertal i udvalget.
Marianne Jelved (RV), 2002-10-03:
Det er rent faktuelt. Derfor vil vi gerne bare for en sikkerheds skyld takke både Dansk Industri, Dansk Arbejdsgiverforening, LO og Finansministeriet for deres beregninger, som dokumenterer det, vi siger: at det giver reelle løsninger på den store opgave, vi er enige med regeringen i skal løses. Statsministeren siger i sin tale: »Regeringen lægger op til reform og fornyelse over en bred front«.
Lisbeth Bech Poulsen (SF), 2017-11-16:
Hr. Pelle Dragsted har jo stillet det her spørgsmål flere gange til nogle af de andre, og der står jo i bemærkningerne til lovforslaget: »Det er derfor et vigtigt formål med lovforslaget at sikre, at implementeringen af udbyttepolitikken ikke påvirker EKF Danmarks Eksportkredits risikovillighed og kapacitet i forhold til at imødekomme eksportørernes behov.«
Henrik Dahl (LA), 2018-02-22:
Det er jo en kendt sag, at en lang række politikere fra en lang række partier er kritiske over for den måde, som Den Europæiske Menneskerettighedsdomstol forvalter sit hverv på, og derfor er en af hovedprioriteterne for det danske formandskab for Europarådet, at EMD, som Menneskerettighedsdomstolen kaldes i daglig tale, i fremtiden bør optræde mindre aktivistisk, end den gør i dag.
Freddy Dam (V), 2004-06-03:
Jeg er derfor nødt til at spørge hr. Mogens Lykketoft: Er det sådan, at de meningstilkendegivelser, som hr. Jacob Buksti er citeret for i Børsen, efter hr. Mogens Lykketofts opfattelse er fuldstændig fri fantasi fra Børsens redaktørs side?
Sara Olsvig (IA), 2014-04-29:
Mener hr. Finn Sørensen, at det er hensigtsmæssigt, når vi sidder med lovarbejde, f.eks. når vi sidder med sagen om juridisk faderløse og stiller en masse spørgsmål til den danske regering, at det ikke bliver oversat, når vi gerne skulle have en struktur inden for rigsfællesskabet, som gør, at vores system er så smidigt, at vi får vedtaget love, når de skal vedtages, og vi får kommunikeret på en måde, så vi forstår, hvad hinanden mener om de love, og hvad de forskellige regeringer mener om de her love?
Inger Støjberg (DD), 2024-10-03:
Jeg vil i hvert fald sige, at da jeg så den fordeling af midler til gymnasierne, som regeringen har fremlagt, blev jeg faktisk noget overrasket – jeg vil næsten sige tenderende til chokeret – over, at man stadig væk ikke har løst den problematik med, at der er udkantsgymnasier, som der bliver skåret voldsomt ned på.
Eva Møller (KF), 1997-11-27:
Jeg vil indlede med at sige til ministeren, at jeg egentlig har troet, at han og jeg i lang tid har været enige om, at den bedste måde at spare CO2-udslip på er ved at foretage energibesparelser, for det er der jo slet ikke nogen form for energiproduktion i, men det synspunkt kan jeg forstå at ministeren har forladt, for nu er vindkraft åbenbart bedre end energibesparelser!
Morten Østergaard (RV), 2015-03-27:
Pointen fra i hvert fald regeringens side er, at det er en udvikling, vi har søgt at understøtte ved samarbejde med organisationerne, ved at sikre klare linjer, og vi har også taget ad notam, at der også på tværs af de relevante organisationer og foreninger er lavet et sæt spilleregler, som også den socialdemokratiske ordfører var inde på og den radikale vist også, med aftaler mellem frivillige og ansatte i den offentlige sektor, som, synes jeg, på forbilledlig vis svarer på mange af de spørgsmål, hr. Finn Sørensen, har, om, hvad det er, der bør kendetegne samarbejdet, og hvad det er for nogle forudsætninger, der skal være til stede, herunder at det foregår i en god og løbende dialog, og at frivillige eksempelvis ikke kan overtage det ansvar, der er nedfældet i lovgivningen, eller udføre opgaverne uden visitation eller registrering, at man ikke pålægges referatpligt.
Per Clausen (EL), 2008-06-12:
Men selv hvis det ikke skulle lykkes, er det nu Enhedslistens opfattelse, at det ville være en god ting, at vi havde en aktør på området, som ikke var tvunget til at gå efter den maksimale profit af hensyn til minoritetsaktionærer, kapitalfonde osv., men som kunne have det formål at være i stand til på en økonomisk forsvarlig måde at sikre en ordentlig postbetjening af danskerne i de kommende år.
Peder Hvelplund (EL), 2016-05-10:
Man kan jo sige, at der kan være meget brug af mobiltelefoner, som ganske vist er ulovligt, men som hverken er nogen trussel mod retssikkerheden, mod vidner, mod efterforskningen eller alt muligt andet, og den del mener vi sådan set ikke man skal fokusere så meget på.
Colette L. Brix (DF), 2008-11-25:
Vi snakkede om 350.000 kr. i garanti, vi snakkede om 400.000 kr., nogle var nede på 200.000 kr. Og vi var så oppe på 1 mio. kr. Et eller andet sted nåede vi frem til, at de mennesker, der har sat penge i banken, og som har stolet på, at de penge stod der den dag, de skulle bruge dem, også fik dem.
Lars Boje Mathiesen (NB), 2021-12-16:
Men jeg forstår på ingen måde, at borgerlige, såkaldt liberale partier kan se sig selv i en ordning, hvor man skal detailstyre borgernes tilværelse, og hvor man som politiker mener, at man er bedre til at beslutte, hvem der skal tage barslen i familierne – om det skal være manden, konen, mormoren eller en eller anden anden, der skal tage barslen.
Pernille Skipper (EL), 2014-06-02:
Ved forhandlingerne om den sidste finanslov havde vi endda et forslag oppe at vende, som handlede om lige præcis det her med at lave en ny social pulje på finansloven, så man kunne sørge for, at de mange projekter, som mister finansieringen, på trods af at de i virkeligheden er permanente projekter, kan få noget understøttelse, når nu satspuljen er så lille.
Keld Albrechtsen (EL), 1997-11-05:
Den loyalitetsforpligtelse, som påhviler embedsmænd i forbindelse med arbejdet med et konkret lovforslag, kan altså ikke siges at være gældende i denne sag, og derfor er der meget, der tyder på, at regeringen er gået over grænsen for, hvad man kan pålægge embedsmænd.
Christian Friis Bach (RV), 2023-05-09:
Det er noget af det, der har vist gode resultater, ikke mindst inden for klima og miljø, men også at vi her, måske endda i et nordisk samarbejde, får stillet vores kapaciteter til rådighed for at opbygge konturerne af en velfærdsstat, som kan føre til stærke, stabile og demokratiske samfund.
Lisbeth Bech Poulsen (SF), 2018-12-18:
Jeg er også enig med De Radikales ordfører i, at vi ligesom fuldstændig skal have klarlagt, hvad det her vil have af konsekvenser, for vi er også mange partier, der ønsker, at det skal være nemmere for små virksomheder at vinde udbud.
Martin Lidegaard (RV), 2016-11-10:
Det handler ikke længere om grøn omstilling, det handler om investeringsprofilen, og lad os da glæde os over det og håbe, at det kunne inspirere regeringen til at droppe sit sparekatalog og prøve at komme lidt op på hesten igen, ikke bare af hensyn til klimaet og Danmarks anseelse derude og styrke i klimaforhandlingerne, men også fordi der er så utrolig mange danske arbejdspladser på spil.
Mette Frederiksen (S), 2025-10-09:
For hvis læreren i den konkrete lærings- og undervisningssituation ikke er den voksne, der kan træffe beslutningerne og også få lov til og sætte sin autoritet bag, at det faktisk bliver fuldført, klipper vi i virkeligheden vingerne på den voksne, der er, og så tror jeg, at gør børnene en kæmpe, kæmpe bjørnetjeneste.
Jens Christian Lund (S), 2010-03-15:
Vi Socialdemokrater kan i det tilfælde her godt se fordele ved at omdanne det til en selvstændig offentlig virksomhed, en såkaldt SOV, selv om vi i princippet ikke har noget imod offentligt ledede virksomheder; vi er ikke helt så fundamentalistiske i den retning som hr. Kristian Pihl Lorentzens parti.
Tina Nedergaard (V), 2006-01-17:
Det, der løfter praktikken, er, at der indgås en aftale mellem de tre involverede aktører – den studerende, uddannelsesinstitutionen og praktikstedet – om, hvordan man gennemfører den praktik; at det bliver evalueret efterfølgende; og at man tager det, at man har et voksent menneske i praktik med løn, alvorligt og følger op på vedkommendes egentlige uddannelsesplan og uddannelsesmål.
Poul Erik Dyrlund (S), 1997-10-22:
Jeg kan regne ud efter at have studeret forslaget for i øvrigt længe siden, at det, det handler om her, er, at det overforbrug, som vi forsøger at dæmpe ved denne ordning, lægger Venstre og De Konservative op til, at de svageste grupper i samfundet skal være med til at betale ved besparelser på dagpengene, afkortning af dagpengeperioden, lavere ydelser til folk på uddannelse og efteruddannelse osv.
Margrethe Vestager (RV), 2004-06-03:
Mit egentlige ærinde er sådan set at følge op på noget, som vi fra radikal side har forfulgt her i løbet af dagen, og det er, hvad det er, Venstre og De Konservative forestiller sig, men nu skal vi endelig ikke holde den konservative ordfører op på, hvad Venstre vil.
Martin Lidegaard (RV), 2015-03-20:
Man kan sige, at det ikke skorter på tendenser og udviklinger at tage bestik af, og derfor har skiftende regeringer og Udenrigsministeriet over de sidste 10 år da også været endog meget optaget af at følge og analysere de langsigtede tendenser i de udenrigspolitiske rammevilkår, og det har haft som konsekvens, at vi løbende har tilpasset os de nye vilkår, både når det gælder de politiske prioriteter, og når det gælder Udenrigsministeriets organisering.
Simon Kollerup (S), 2025-03-18:
Med det beslutningsforslag, vi behandler her, sender Danmark både et vigtigt signal om, at Danmark aktivt deltager i EU's militære indsatser for fred og sikkerhed, også på det afrikanske kontinent, som ud over at have stor betydning for dansk og europæisk sikkerhed også danner rammen om en bredere geopolitisk rivalisering.
Vivi Kier (KF), 2009-05-04:
Regeringen fører en fremadrettet politik, hvor vi sikrer os, at det kan betale sig at gå på arbejde, hvor vi sikrer os, at det kan betale sig at gøre en ekstra indsats, således at alle de, der er ressourcestærke og har overskud, er med til at bidrage til, at vi får råd til fremtidens velfærd.
Pernille Vermund (NB), 2023-11-08:
Det hører jeg som en bekræftelse af, at det, vi var enige om før valget, bl.a. var, at de eventuelle partipolitiske årsager til, at man kastede sig over den her sag, også ville blive inkluderet i den undersøgelse, som lige nu ligger hos regeringen i Justitsministeriet.
Carsten Bach (LA), 2016-05-12:
Det er vi hver dag meget opmærksomme på og er derfor også glade for, at vi selv har hus og en stor køkkenhave, så vi selv kan dyrke forskellige grønsager og frugt, samt at vi i hvert fald en del af året kan købe frisk grønt og frugt produceret i Danmark, hvor vi ved at pesticidrester i skadelige mængder generelt ikke forekommer.
Aage Frandsen (SF), 2000-05-02:
Vi har nogle ting, som vi godt vil have nærmere belyst i forbindelse med udvalgsarbejdet, og jeg vil godt spørge skatteministeren: Diskuterer man ikke en gang imellem i EU at indføre nogle regler, når Danmark og Tyskland nu skal til at konkurrere med hinanden om at give skattefritagelse til skibsfarten?
Pernille Vigsø Bagge (SF), 2013-12-20:
Når vi så politisk har sagt, at det er vigtigt, at børnene går tilstrækkelig lang tid i skole – og det er til kl. 14.00, 14.30 og 15.00, afhængigt af om man er i lillegruppen, mellemgruppen eller storegruppen – så er det jo, fordi vi rent faktisk har en ambition på børnenes vegne.
Trine Pertou Mach (EL), 2024-01-10:
Og det har været regeringens og også ministerens faste replik, når vi her og i offentligheden har diskuteret den i manges øjne meget entydige og ensidige opbakning til Israels krig i Gaza, at det ikke er op til politikere at afgøre, hvorvidt der begås folkemord, men at man må overlade det til juristerne.
Marcus Knuth (V), 2017-12-20:
Det, som får mig op i det røde felt, er, når Alternativet det ene øjeblik står og kritiserer Danmarks deltagelse i kampen mod Islamisk Stat eller en udvidelse af den, for det er jo netop at ramme roden, og det næste øjeblik peger fingre ad os for ikke at gøre nok internationalt.
Lars Løkke Rasmussen (V), 2009-05-27:
Og det er en reform, der ligger i klar forlængelse af den skattepolitik, som har været regeringens siden 2001, og som nu betyder, at 2 millioner danskere slipper for at betale mellemskat fra 2010, og at næsten 400.000 danskere slipper for topskatten fra 2011.
Troels Lund Poulsen (V), 2018-12-20:
Hvis man nu ser på, hvad det ændringsforslag fuldt indfaset vil betyde, vil man se, at det netop vil betyde, at omkring 80 pct. af dem, der måtte blive berørt af det her optjeningsprincip, er tredjelandsborgere, og under 20 pct. er danske statsborgere.
Kim Andersen (V), 2003-04-23:
Vi skal lægge pres på svenskerne, men det er deres indre anliggende og deres afgørelse, og vi skal se Sverige, Norge, det europæiske marked som ét fælles liberaliseret marked, hvor vi skal hjælpe hinanden med at forsyne med el og anden energi på miljømæssige og økonomisk fornuftige vilkår.
Jacob Mark (SF), 2018-11-08:
Jeg er meget fascineret af, hvordan helt konkrete spørgsmål om omprioriteringsbidraget lige pludselig kan handle om, at vi kun er voksne, hvis vi fører lige præcis LA's udlændingepolitik, fraværspolitik på gymnasiet, er enig i skolepuljen og i øvrigt hele LA's folkeskolepolitik, og så runder vi også lige selve reformen.
Ole Glahn (RV), 2005-05-19:
Når man ser dette forslag om oprettelse af lokalråd, så kunne man jo umiddelbart sige, at det da er en oplagt god idé, og det kunne man gøre, når man læser, hvad man skriver fra Enhedslistens side, at der jo afvikles mange aktiviteter i lokalsamfundene, man udtynder lokalsamfundene.
Zenia Stampe (RV), 2020-01-14:
Men når vi snakker, man kan sige, mere kulturnatur, altså når lærken forsvinder, eller når der bare generelt er et insekttab – noget, som bl.a. bekymrer jægerne, for når der ikke er så mange insekter, bliver der altså også i sidste ende lidt færre fugle og færre dyr, man kan jage – så er det jo bare en anden type biodiversitet, kan man sige.
Pernille Frahm (SF), 2011-03-31:
Vi har især været opmærksomme på, hvordan demokratiet kom til at se ud på de enkelte institutioner, altså hvordan man kunne på den ene side opnå at have en professionel ledelse og på den anden side sikre demokratisk indflydelse fra medarbejdere, studerende, teknisk-administrativt personale osv.
Pernille Rosenkrantz-Theil (EL), 2005-06-01:
Vi står altså i en situation, hvor 30 pct. af de under 24-årige ikke har fået den uddannelse, de ønsker, og det bekymrer jo mig, for jeg ved, at samfundet i meget vid udstrækning har behov for velkvalificeret arbejdskraft i fremtiden, og vi ved i forvejen, hvor store problemer der er med frafald på uddannelserne, og jeg forventer ikke, at de bliver mindre af, at folk bliver tvunget til at tage uddannelser, de ikke ønsker.
Lotte Rod (RV), 2021-12-09:
Det, der er problemet, er jo, hvis det er fuldstændig skævt, altså at fordi kvinden måske har taget hele barslen og er den, der er den primære tilknytningsperson, så er det også hende, der pr. automatik siger: Så må jeg hellere blive hjemme noget længere, fordi vi ikke synes, at daginstitutionen er god nok.
Claus Hjort Frederiksen (V), 2002-02-27:
, men når vi nu snakker om deltid, så skriver man i det valgprogram, som Socialdemokratiet gik til valg på i den seneste folketingsvalgkamp, som hedder »Mennesker først - Fri og fælles i det 21. århundrede« fra Socialdemokratiets valgoplæg: » ... skabe bedre mulighed for deltid, mange forældre vil gerne arbejde på deltid i en periode, mens børnene er små, det skal der være mulighed for«.
Kristian Thulesen Dahl (DF), 2002-03-20:
Vi har lavet en aftale, hvor vi stemmer sammen med regeringen om ændringsforslag og imod andre med ét forbehold, som vi tog, og som vi markerede allerede, da vi diskuterede ændringsforslagene i går, det var sådan set dér, vi havde debatten. Med hensyn til vores holdning til partistøtten er den uændret.
Anni Svanholt (SF), 2000-01-13:
Men jeg har et par spørgsmål: Det drejer sig om, at det fremgår af bemærkningerne til lovforslaget, at det kun er: »Stadslægeembedets egentlige embedslægeopgaver, der skal overføres til statsligt regi, og ikke andre opgaver, f.eks. plejehjemstilsynet...«.
Anni Matthiesen (V), 2023-12-05:
Men kan ordføreren ikke også godt se, at det ville være mærkeligt, hvis man på en eller anden måde glemte ekspertgruppen, som jo har arbejdet med det i længere tid, og som her om kort tid kommer med nogle anbefalinger, altså hvis man var ligeglad med det, her hvor de er så tæt på at være i mål?